**Sun Yat-senin yliopisto** (kiin.: 中山大学, engl. *Sun Yat-sen University*, lyhennys **SYSU**; myös *Zhongshan University*; kiin.: 中大; pinyin: *Zhōngdà*) on Kiinan eteläosan Guangdongn maakunnan Kantonissa toimiva tiedeyliopisto. Yliopiston perusti vuonna 1924 vallankumousjohtaja, Kantonissa ja Hongkongissa lääkäriksi opiskellut Sun Yat-sen. Kansallisena Guangdongin yliopistona (國立廣東大學) aloittanut yliopisto nimettiin perustajansa mukaan vuonna 1926.

Sun Yat-senin yliopistossa opiskelee yhteensä 63 133 opiskelijaa (ARWU:n mukaan 54 996; kolmannen lähteen mukaan 58 586), joista 28 577 on alemman yliopistotutkinnon jälkeisten maisteri- tai tohtorivaiheen opiskelijoita (ARWU: 22 023; kolmannen lähteen mukaan 43 prosenttia opiskelijoista). Tohtoritutkintoon heistä tähtäsi 7 884.

Yliopistolla on viisi kampusaluetta, joista kolme sijaitsee Kantonissa (Kantonin eteläinen eli pääkampus, Kantonin pohjoinen ja Kantonin itäinen) jonka lisäksi kampukset löytyvät Zhuhaista ja Shenzhenistä. Yliopistoon kytkeytyy kymmenen sairaalaa. Vuonna 2020 yliopisto sai 3,816 miljardin RMB:n rahoituksen (noin 475,8 milj. EUR, Euroopan keskuspankin 31.12.2020 vaihtokurssilla).

Tekee yhteistyötä yli 150 ulkomaisen yliopiston tai tutkimuslaitoksen kanssa. Yhteistyötahoja on runsaasti erityisesti Yhdysvalloista (28), Ranskasta (24), Etelä-Koreasta (19), Japanista (18), Australiasta (9) ja Britanniasta (8). Marraskuussa 2021 oli toiminnassa yhä kolme SYSU:n yhteistyöyliopistoihin perustamaa Konfutse-instituuttia.

Kiinan valtio on panostanut SYSU:n tieteellisen tason kehittämiseen. Yliopisto valittiin mukaan projekti 211:nä ja projekti 985:na tunnettuihin valtionjohdon hyväksymiin Kiinan kärkiyliopistojen kehittämisohjelmiin (1995– ja 1999–). Näiden hankkeiden myötä yliopisto sai merkittävästi varoja kehittyäkseen kohti maailman tasokkaimpien yliopistojen joukkoa. Sun Yat-senin yliopisto on mukana myös Kiinan 13. viisivuotissuunnitelman osana vuonna 2016 käynnistynyttä Double First Class -ohjelmaa, joka pyrkii nostamaan valittua yliopistojoukkoa ylemmäs kohti kansainvälisten yliopistojen huippua.

Kiinalaisten laatimien ARWU-vertailujen käynnistyessä (2003) USTC oli maailmanlistan sijaluokassa 451–500, mutta kohosi vuoteen 2015 mennessä tällä listalla jo 200 parhaan tutkimusyliopiston joukkoon (sijaluokka 151–200). Vuoden 2021 ARWU-yliopistoranking ("Shanghain lista") arvioi Sun Yat-senin yliopiston tuhannen huippuyliopiston maailmanlistansa sijalle 89. Brittiläisessä Quacquarelli Symondsin (QS) World University Rankings -yliopistoluokittelussa Sun Yat-senin yliopisto ylsi puolestaan maailmanlistan sijalle 260 (vuonna 2022).

* Sun Yat-senin yliopistoa edeltäneen Lingnanin yliopiston Yichou Jinshi -portti.Sun Yat-senin yliopistoa edeltäneen Lingnanin yliopiston Yichou Jinshi -portti.
* Punatiilinen Swansey Hall -rakennus SYSU:a edeltävän Lingnanin yliopiston ajalta.Punatiilinen Swansey Hall -rakennus SYSU:a edeltävän Lingnanin yliopiston ajalta.
* Kuomintangin ensimmäisen kansallisen kongressin kokoontumispaikka oli tässä rakennuksessa (Wenming Rd, Yuexiu District, Kanton).Kuomintangin ensimmäisen kansallisen kongressin kokoontumispaikka oli tässä rakennuksessa (Wenming Rd, Yuexiu District, Kanton).
* Kuomintangin ensimmäisen kansallisen kongressin kokoontumispaikka.Kuomintangin ensimmäisen kansallisen kongressin kokoontumispaikka.
* SYSU:n Zhuhain kampusta.SYSU:n Zhuhain kampusta.
* Shenzhenin kampusta.Shenzhenin kampusta.

Lähteet
-------

1. 1 2 3  Sun Yat-sen University (QS World University Rankings 2022) topuniversities.com. Viitattu 20.11.2021. (englanniksi)
2. 1 2  Sun Yat-sen University shanghairanking.com. Viitattu 20.11.2021. (englanniksi)
3. 1 2 3  SYSU Today  24.4.2019. Sun Yat-senin yliopisto, sysu.edu.cn. Viitattu 20.11.2021. (englanniksi)
4. ↑  Current Students  20.11.2021 (luettu). Sun Yat-senin yliopisto, sysu.edu.cn. Viitattu 20.11.2021. (englanniksi)
5. ↑  Research Funding (2020) Sun Yat-senin yliopisto, sysu.edu.cn. Viitattu 20.11.2021. (englanniksi)
6. ↑  Global Partnership Sun Yat-senin yliopisto, sysu.edu.cn. Viitattu 20.11.2021. (englanniksi)
7. ↑  Confucius Institutes Sun Yat-senin yliopisto, sysu.edu.cn. Viitattu 20.11.2021. (englanniksi)
8. ↑  Double First-Class university and discipline list policy update  14.12.2017. gov.au. Viitattu 20.11.2021. (englanniksi)
9. ↑  Ryan M. Allen: Commensuration of the globalised higher education sector: how university rankings act as a credential for world-class status in China (DOI doi.org/10.1080/03057925.2019.1686607) *Compare: A Journal of Comparative and International Education*.  2019. Viitattu 20.11.2021. (englanniksi)
10. ↑  Guo Congbin: China’s Elite Tertiary Education *International Higher Education, Autumn 2020 (104): 30-31*.  2020. Viitattu 20.11.2021. (englanniksi)
11. ↑  Academic Ranking of World Universities 2003 shanghairanking.com. Viitattu 20.11.2021. (englanniksi)
12. ↑  Academic Ranking of World Universities 2015 shanghairanking.com. Viitattu 20.11.2021. (englanniksi)
13. ↑  Academic Ranking of World Universities 2021 shanghairanking.com. Viitattu 20.11.2021. (englanniksi)

Aiheesta muualla
----------------

* Kuvia tai muita tiedostoja aiheesta **Sun Yat-senin yliopisto** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Sun Yat-sen University 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Yhdysvallat
* Tšekki
* Australia
* Vatikaani

 |
|  |
| Taiteenala | 
* ULAN

 |
|  |
| Muut | 
* IdRef

 |

 |